કલમ ૮૦ ડીઃ મેડીકલ ઈન્સ્યુરન્સ પ્રીમીયમ દરેક વ્યકિત તથા એચ.યુ.એફ.ને રૂ. ૨૫૦૦૦ના પ્રીમીયમ ભરવાથી તેમજ સીનીયર સીટીઝન માતા-પિતાના સંયુકત વિમાથી ૩૦,૦૦૦ સુધી બાદ મળે છે. ઘણી વખત સીનીયર અથવા સુપર સીનીયર સીટીઝન કરદાતાઓને મેડીકલ વિમો તેમની ઉંમરને કારણે ન મળતો હોય તો આવા સીનીયર/સુપર સીનીયર સીટીઝનોના વર્ષ દરમિયાન ખરેખર કરેલ મેડીકલ ખર્ચમાં રૂ. ૩૦,૦૦૦ સુધી પણ બાદ મળવાને પાત્ર છે. આ ખર્ચ મેડીકલ ટ્રીટમેન્ટ - દવા વગેરેનો ખરેખર ચુકવેલ ખર્ચના બીલો જાળવવા જરૂરી છે.